open-index/open-wikipedia-markdown huggingface dataset:
Ուանկայո

**Ուանկայո** (, ), քաղաք Պերուի կենտրոնական հատվածում, Ուանկայո նահանգի և Խունին դեպարտամենտի վարչական կենտրոնը։ Գտնվում է ծովի մակերևույթից 3271 մետր բարձրության վրա, քաղաքի բնակչությունը կազմում է 323.054 մարդ։ Ուանկայոն Պերուի կենտրոնական շրջանի մշակութային և առևտրային կենտրոնն է։

## Պատմություն
Ժամանակակից Ուանկայոյի տեղում հնագույն հայտնի բնակավայրերը ուանկաների մշակույթի գյուղերն են։ Մ.թ.ա. մոտ 500 թվականին այս տարածքը մտել է Ուարի պետության կազմի մեջ։ Չնայած ինկերի զավթողական հարձակումներին դիմադրությանը՝ Ուանկան 1460 թվականին ջախջախվել է Պաչակուտեկի զորքերի կողմից։ Արդյունքում քաղաքը դարձել է ինկերի Տուանտիսույու պետության կարևոր կենտրոն։

Իսպանական գաղութացման մեկնարկից հետո քաղաքը Պերուում դարձել է իր նշանակությամբ երկրորդ քաղաքը Հաուխա քաղաքից հետո, որը Ֆրանսիսկո Պիսարոն ժամանակավոր մայրաքաղաք է  դարձրել նախքան մայրաքաղաքի գործառույթները Լիմա տեղափոխելը։

1570 թվականին Պերուի փոխնախագահ Ֆրանսիսկո դե Տոլեդոն Ուանկայոն դարձրել է Ուանկայո պրովինցիայի կենտրոն։ 1572 թվականի հունիսի 1-ին պաշտոնապես հիմնադրվել է քաղաքը, որի լրիվ անունը իսպաներեն *Սանտիսիմա-Տրինիդադ դե Ուանկայո*  էր։

Պերուի անկախության համար պատերազմից հետո 1820 թվականի նոյեմբերի 20-ին Ուանկայոն ընդգրկվել է երիտասարդ հանրապետության կազմում։ 1831 թվականին քաղաքում կառուցվել է Մայր տաճար և Ուանկայոն դարձել է արքեպիսկոպոսության կենտրոն։

1854 թվականին Ուանկայոյում ստորագրվել է Պերուում ստրկությունը վերացնող օրենք, ի պատիվ այդ իրադարձության՝ Սահմանադրության հրապարակում՝ քաղաքի կենտրոնում կանգնեցվել է հուշարձան։

1969 թվականին տեղի է ունեցել երկու երկրաշարժ, որոնք զգալի վնասներ են հասցրել, ավերվել են տներ, կամուրջներ, երկաթուղային ճանապարհ, տարբեր գնահատականներով զոհվել է 800-1000 մարդ։ Քաղաքի շրջանում ևս մոտ 300 մարդ Է զոհվել երկրաշարժից հետո տեղի ունեցած սողանքների պատճառով։

Ներկայումս քաղաքը դարձել է ժողովրդական ձկնորսության հայտնի արտադրանքների  նշանակալի բիզնես կենտրոն, և ժողովրդական տոների համար, ինչպես քաղաքում այնպես էլ մոտակա բնակավայրերում։ Չնայած քաղաքի բուռն զարգացմանը՝ այնտեղ պահպանվել են գաղութային շրջանի շինություններ, թեև ընդհանուր առմամբ ժամանակակից շինությունները գերակշռում են Ուանկայոյում։ Ուանկայոյից 18 կմ դեպի հյուսիս գտնվում է Հուախա քաղաքի օդանավակայանը, թեև Լիմայից ժամանածների մեծ մասը ցամաքային տրանսպորտից են օգտվում։

## Ծանոթագրություններ

## Արտաքին հղումներ
* Քաղաքապետարանի պաշտոնական կայքը 
* Ուանկայոյի արքեպիսկոպոսարանի կայքը 
* Ուանկայոյի ինտերնետ համայնք 
* Ոչ պաշտոնական կայք 

Կատեգորիա:1572 թվականին հիմնադրված բնակավայրեր
Կատեգորիա:Պերուի քաղաքներ
Կրագուևաց

**Կրագուևաց** (, հին սլավոներեն «*կրագույ*» բառից, որը թարգմաբար նշանակում է «բազե»), քաղաք Սերբիայում, Շումադիա վարչական շրջանի կենտրոն։ Բնակչության քանակով Սերբիայի չորրորդ քաղաքն է (193 390 մարդ)։ Տեղակայված է Բելգրադից 120 կմ դեպի հարավ։

Կրագուևացը արդյունաբերական և գիտական կենտրոն է։ Նաև համարվում է Չաչակի, Կռալևոյի, Ուժիցեի, Յագոդաինայի, Կրուշևացի և Սմեդերևոյի մակրոտարածաշրջանային կենտրոնը։  Մինչև 1990 թվականը Կրագուևացը եղել է Հարավսլավիայի ամենազարգացած քաղաքներից մեկը, նրան գերազանցել են միայն Սլովենիայի քաղաքները։ Սակայն 1990-ականներին քաղաքի վիճակը վատացել է։

## Անվան ծագումնաբանություն
Անունը ծագում է  բառից, որը թարգմանաբար նշանակում է «բազե»․ այն կարելի է տեսնել քաղաքի զինանշանին։ Քաղաքի մերձակայքում եղել են շատ անտառներ և այդ թռչունները օգտագործվել են որսի համար։ Այլ տարբերակով՝ անունը ծագում է «Կրագույ» անձնանունից, որը թարգմանվում է որպես *Կրագույի քաղաք*, բայց այդ տարբերակն այժմ սակավ է հանդիպում Սերբիայում։

## Պատմություն
thumb|left|Քաղաքի կենտրոնական հատվածը
Առաջին անգամ հիշատակվում է 1476 թվականին թուրքական փաստաթղթում՝ «Կրագույոֆչա» անվամբ։ Այն ժամանակ քաղաքում եղել է 32 տուն։

Թուրքական տիրապետությունից ազատագրվել է 1815 թվականին։ Նոր ժամանակների Սերբիայի առաջին մայրաքաղաքը (1818-1841)։ Այստեղ են գտնվել սերբական առաջին գիմնազիան և լիցեյը, առաջին դատարանը, առաջին թատրոնը, հրատարակվել է առաջին սերբական թերթը։ 19-րդ դարի կեսից զարգանում է քաղաքի արդյունաբերությունը։

Երկրորդ համաշխարհային պատերազմի ժամանակ՝ Բելգրադի գրավումից հետո, այն որոշ ժամանակով կրկին դարձել է երկրի մայրաքաղաքը։

1941 թվականի հոկտեմբերի 21-ին գերմանական զորքերը գնդակահարել են քաղաքի 7000 բնակչի, որոնց թվում էին տեղի գիմնազիայի 300 աշակերտ և  18 ուսուցիչ։

## Ծանոթագրություններ

## Արտաքին հղումներ
* Կրագուևաց քաղաքի պաշտոնական կայքէջը 
* Կրագուևաց քաղաք 

Կատեգորիա:Սերբիայի քաղաքներ
Պայքար Խուրշուդյան

**Պայքար Արտավազդի Խուրշուդյան** (), հայ անտառագետ։ Կենսաբանական գիտությունների դոկտոր (1974), պրոֆեսոր (1986): ՀԽՍՀ վաստակավոր անտառաբույծ (1967):

## Կենսագրություն
Պայքար Խուրշուդյանը ծնվել է 1925 թվականի մարտի 13-ին, Երևանում։ 1950 թվականին ավարտել է Հայաստանի գյուղատնտեսական ինստիտուտը։ 1949 թվականից աշխատել է ՀԽՍՀ ԳԱԱ բուսաբանության ինստիտուտում, 1963 թվականից՝ անտառագիտության բաժնի վարիչ (նաև դասավանդել է Հայաստանի գյուղատնտեսական ինստիտուտում), 1970-1991 թվականներին, միաժամանակ՝ փոխտնօրեն։ 1992 թվականից՝ անտառաբուծության գլխավոր մասնագետ։

Աշխատանքները վերաբերում են ՀՀ անտառների արդյունավետության բարձրացման, անտառածածկ տարածքի ընդարձակման, հատկապես Սևանա լճի ջրերից ազատված ավազուտների անտառապատման գիտական հիմունքների մշակմանը։

ՀՀ ԳԱԱ նախագահությանն առընթեր բնության պահպանության հանձնաժողովի գիտքարտուղար (1958-1962), փոխնախագահ (1962-1974)։

## Մահ
Պայքար Խուրշուդյանը մահացել է 2002 թվականի օգոստոսի 27-ին, Երևան քաղաքում։ Թաղված է Թոխմախի գերեզմանատանը։

## Անդամակցություն
* Եվրոպայի անտառային ինստիտուտի իսկական անդամ (1955)։
* Ամերիկահայ ճարտարագետների և գիտնականների ընկերակցության պատվավոր անդամ (2002)։

## Երկեր
* Անտառագիտական տերմինների ռուս-հայերեն համառոտ տեղեկատու բառարան։ Խուրշուդյան Պայքար Արտավազդի, Երեւան, Ա.Հ., 2000,  208 էջ։
* Հայաստանի անտառապատման և կանաչապատման գիտական հիմունքները։ Երևան, 1974 (համահեղինակ)։

## Ծանոթագրություններ

Կատեգորիա:Հայ անտառագետներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԽՍՀ վաստակավոր անտառաբույծներ
Կատեգորիա:Թոխմախի գերեզմանատանը թաղվածներ
Կատեգորիա:Հայ բուսաբաններ
Կորյուն Խուրշուդյան

**Կորյուն Նիկոլայի Խուրշուդյան** (), հայ տնտեսագետ։ Տնտեսագիտության դոկտոր (1969), պրոֆեսոր (1971): ՀԽՍՀ վաստակավոր տնտեսագետ (1965):

## Կենսագրություն
Կորյուն Խուրշուդյանը ծնվել է 1911 թվականի մայիսի 18-ին, Ղուրդուղուլի (գյուղ Արմավիր՝ Արմավիրի մարզ) գյուղում։ 1939 թվականին ավարտել է Թբիլիսիի երկաթուղային տրանսպորտի ճարտարագետների ինստիտուտը։ 1963-1977 թվականներին եղել է ՀԽՍՀ պետական պլանի տնտեսագիտության և պլանավորման գիտահետազոտական ինստիտուտի բաժնի վարիչ, 1975-1982 թվականներին` Երևանի ժողովրդական տնտեսության ինստիտուտի ճյուղային տնտեսագիտության ամբիոնի վարիչ։ Խուրշուդյանի տնտեսական հիմնավորումներով են կառուցվել Սևան-Սոթք, Հրազդան-Իջևան երկաթգծերը։

Աշխատանքները վերաբերում են Հայաստանում և Հարավային Կովկասում երկաթուղային տրանսպորտի հեռանկարային զարգացման խնդիրներին։ Հեղինակ է «Տրանսպորտի էկոնոմիկայի ընդհանուր դասընթաց» (1977) բուհական ձեռնարկի։

## Մահ
Կորյուն Խուրշուդյանը մահացել է 1996 թվականին, Երևան քաղաքում։

## Երկեր
* Принципы распределения перевозок между железнодорожным и автомобильным транспортом в условиях Армянской ССР, Ереван, Изд-во АН АрмССР, 1957. 132 с.   
* Ավտոմոբիլային տրանսպորտի վիճակը եվ զարգացման հեռանկարները Հայկական ԽՍՀ-ում, 1961։
* Основные направления развития транспорта Закавказья. К. Н. Хуршудян, АН АрмССР, Ин-т экономики, Ереван, Изд-во АН АрмССР, 1965.
* ՍՍՀՄ տրանսպորտի սոցիալ-տնտեսական բնույթը և նրա դերը ժողովրդական տնտեսության մեջ, 1971։
* Проблемы развития транспорта Закавказского экономического района, 1972.
* Տրանսպորտի էկոնոմիկայի ընդհանուր դասընթաց։ Ուսումնական ձեռնարկ, 1977։
* Բեռնափոխադրումներ և տարիֆներ։  (Ուսումնական ձեռնարկ), Կ. Ն. Խուրշուդյան, Երևան, Երևանի համալսարանի հրատարակչություն, 1985։

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԽՍՀ վաստակավոր տնտեսագետներ
Խումար Զուլֆիղարովա

**Խումար Ռզա ղիզի Զուլֆիղարովա** (, ), բալետի ադրբեջանցի արտիստուհի, բալետմայստեր, Ադրբեջանական ԽՍՀ ժողովրդական արտիստուհի, Ադրբեջանի Պարի Պետական Անսամբլի հիմնադիր։

## Կենսագրություն
Խումար Զուլֆիղարովան ծնվել է 1927 թվականի նոյեմբերի 15-ին Բաքվում `թատրոնի և կինոյի դերասան Ռզա Աֆղանլիի ընտանիքում։ 1945 թվականին ավարտել է Բաքվի Խորեոգրաֆիա դպրոցը։ 
* 1945-1966 թթ. - Ադրբեջանի օպերայի և բալետի պետական ակադեմիական թատրոնի թատրոնի մենակատար,
* 1966-1978 թթ. - Ադրբեջանի պետական ֆիլհարմոնիայի երգի և պարի անսամբլի մենակատար և գեղարվեստական ղեկավար, Ադրբեջանի Պարի Պետական Անսամբլի հիմնադիր,
* 1978-1988 թթ. - Ադրբեջանի պետական երաժշտության և համերգների ասոցիացիայի առաջին գլխավոր բալետմայստերը,
Նա ստեղծեց պարը `Ուզեիր Հաջիբեկովի «Քյոռօղլի» օպերայի հիման վրա։ Հանդես է եկել Կարա Կարաևի «Յոթ գեղեցկուհիներ» բալետում։ Խումար Զուլֆիղարովան սկսեց իր մանկավարժական գործունեությունը 1950 թվականին Բաքվի Խորեոգրաֆիա դպրոցում։

Խումար Զուլֆիղարովան մահացել է 2017 թվականի հուլիսի 2-ին 90 տարեկան հասակում։

## Տես նաև
* Լեյլա Վեքիլովա
* Գամեր Ալմասզադե

## Ծանոթագրություններ

Կատեգորիա:Ադրբեջանցի բալետի արտիստներ‎
Կատեգորիա:Ադրբեջանական ԽՍՀ ժողովրդական արտիստներ
Ավգոլեմոնո

**Ավգոլեմոնո** ( կամ ), ավանդական հունական ապուր։ Ուտեստի նմանօրինակները հանդիպում են արաբական, թուրքական, հրեական, իտալական և բալկանյան ժողովուրդների խոհանոցներում։

## Ապուր
Որպես կանոն՝ ապուրի պատրաստման համար օգտագործվում է հավի արգանակ, բայց հնարավոր է նաև այլ մսատեսակի (հիմնականում՝ արգանակից ոչխարի մսից), ձկից կամ բանջարեղենից պատրաստել։ Օրզոն կամ մեկ այլ մանր մակարոն արգանակի մեջ եփվում է մինչ ձվա-կիտրոնային խառնուրդի ավելացումը։ Հենց ձվա-կիտրոնային խառնուրդի միջոցով էլ կարգավորվում է ապուրի թանձրությունը (արգանակից մինչև ապուր-խյուս դառնալը)։ Հաճախ ապուրի մեջ ավելացնում են ոսկրահան արված այն մսակտորները, որոնք եփվել են, և ստացվել է ավգոլեմոնոյի արգանակը։ Ապուրը սովորաբար պատրաստում են ամբողջական ձվերից, բայց լինում են բաղադրատոմսեր, որոնց պատրաստման եղանակի համար պարտադիր պայման է ձվի դեղնուցի և սպիտակուցի առանձնացումը կիտրոնի հյութով, իսկ դրանք արգանակին ավելացնում են առանձին-առանձին։ Այս ապուրի պատրաստման գործում էական դեր ունի օրզո մակարոնի բաղադրության մեջ մտնող օսլան, որը նպաստում է ապուրի կայուն նյութակազմվածքի ձևավորմանը, ինչի շնորհիվ ապուրից հեղուկ չի ծորա։

## Սոուս
Որպես սոուս՝ ավգոլեմոնոն նախ և առաջ օգտագործվում է տոլմայի, բանջարեղենային ոտեստների համար։ Հունաստանում այս սոուսը մատուցում են ջեռոցում տապակած խոզի մսի հետ։ Մեծ տարածում ունի այսպիսի սոուսով պատրաստված տեֆտելին․ այս ուտեստը կոչվում է *յուվարլակյա ավգոլեմոնո* ()։ Մերձավոր Արևելքում այսպիսի սոուսը մատուցում են հավի և ձկան հետ։ Իտալիայում այս սոուսը  մակարոնի հետ բավականին կիրառելի է նրանց մոտ, ովքեր հրեաների կաշրութի հետևորդներ են։

## Պատմություն
Համարվում է, որ այդպիսի ապուր ի սկզբանե պատրաստել են իսպանացի հրեաները՝ դեռևս մինչև վտարումը։ Սեֆարդների մոտ այդպիսի ապուրը կոչվում էր *agristada*, ինչի պատրաստման համար որպես թթու բաղադրատարր կիրառվում է վիրժուսը՝ կանաչ հյութը, կամ նռան հյութը կամ թթու նարնջի հյութը, բայց ոչ երբեք քացախ։ Արդյունքում որպես մշտական թթու բաղադրատարր ընտրվեց կիտրոնահյութը։

## Ծանոթագրություններ

## Գրականություն
* Кипр: путеводитель. Jean-Paul Labourdette, Dominique Auzias. ISBN 9785863941790
* Food of Greece: Cooking, Folkways, and Travel in the Mainland and Islands of Greece. Vilma Chantiles. ISBN 9780671750961

## Արտաքին հղումներ
* Ավգոլեմոնո ապուր՝ օրզո մակարոնով
* Ավգոլեմոնոյի բաղադրատոմս

Կատեգորիա:Հունական խոհանոց
Կատեգորիա:Իտալական խոհանոց
Ասկիա

**Ասկիա** (), գործող ստրատոհրաբուխ Իսլանդական սարավանդի կենտրոնում, որը գտնվում է Օուդաուդախրեին լեռան արևելյան մասում (Վատնաիյոկյուդլ սառցադաշտից հյուսիս, համանուն ազգային պարկի տարածքում)։ Հրաբխի բարձրությունը ծովի մակարդակից 1516 մ է։

Երկրաբանորեն Ասկիայի շուրջ լեռները ծագել են հրաբխային ակտիվությունից։

Վերջին ժայթքումը եղել է 1961 թվականին։

## Լճեր
1875 թվականի մարտի 29-ին հրաբխի ժայթքման հետևանքով շուրջ 45 կմ² մակերեսով կալդերայում ձևավորվել են երկու խոշոր լճեր.

* Էսկյուվատն () լիճն ունի շուրջ 11 կմ² մակերես և 220 մ խորություն։ Այն Իսլանդիայի ամենախոր լիճն է։ Սկզբնական շրջանում ձևավորվելուց հետո այն տաք էր, սակայն ներկայումս հիմնականում ծածկված է սառույցով։ Լճի հարավային մասում գտնվում է մի փոքրիկ Էյջա կղզին, որը ձևավորվել է 1926 թվականի ժայթքումից։
մինի
* Վիտին ( — ад) երկրաջերմային լիճ է, որը գտնվում է Էսկյուվատն լճի հյուսիսային ափին։ Տրամագիծը կազմում է շուրջ 100 մ, իսկ խորությունը՝ 7 մետր։ Լճի ջուրը բաց կապույտ է, ջերմաստիճանը տատանվում է 20-ից մինչև 27&nbsp;°C: Լճի մոտ զգացվում է ծծմբի ուժեղ հոտ, որից էլ լիճը ստացել է իր անվանումը։

Երկու խոշոր լճերից բացի կան նաև մի քանի լճեր ևս, որոնք ձևավորվել են հրաբխային խառնարաններում։

## Զբոսաշրջային երթուղիներ
Դեպի Ասկիա իրականացվող երթուղին կախված է ուղղության մեկնակետից։ Հարավից եկող զբոսաշրջիկները օգտվում են F910 ավտոմայրուղուց, իսկ նրանք, ովքեր գալիս են հյուսիսից, շարժվում են F88 մայրուղով։ Սա միակ ճանապարհն է, որը հատում է F910 մայրուղին և ուղղվում դեպի Ասկիա։

Հրաբխային խառնարանից 8 կմ հեռավորության վրա տեղակայված է մշտական զբոսաշրջային ճամբար։ Այստեղ կարելի է գիշերել։ Զբոսաշրջիկների տրամադրության տակ կան երկու տնակներ։ Առաջինում հարմարություններ են՝ ներառյալ փոքր ընդհանուր խոհանոց և ցնցուղ, իսկ երկրորդը գիշերակացի համար է։

## Պատկերասրահ

Viti geothermal lake at Askja.jpg|Վիտի լիճ
138 OESKJUVATN.JPG|Էսկյուվատն լիճ
Island Askja.jpg|Էսկյուվատն (ձախից) և Վիտի (առջևում) լճեր
Askja.jpg|Ասկիա


## Ծանոթագրություններ

## Արտաքին հղումներ
* 
* Volcano Live — John Search
* Volcano World — Oregon State University
* Peakware.com 
* Mountain-Forecast.com

Կատեգորիա:Ակտիվ հրաբուխներ
Կատեգորիա:Իսլանդիայի լեռներ
Կատեգորիա:Իսլանդիայի հրաբուխներ
Մեկուկես լրտես

**«Մեկուկես լրտես»** (), ռեժիսոր Ռոուսոն Մարշալ Թերբերի 2016 թվականի ամերիկյան կինոկատակերգությունը։ Սցենարի հեղինակներն են Այկ Բարինհոլցը, Դեվիդ Սթասենը և Ռոուսոն Մարշալը Թերբերը։ Գլխավոր դերերում հանդես են գալիս Դուեյն Ջոնսոնը և Քևին Հարթը։ Ֆիլմի պրեմիերան ԱՄՆ-ում տեղի է ունեցել 2016 թվականի հունիսի 17-ին։

## Սյուժե
Բոբ Սթոունը՝ փքաբլիթների նախկին սիրահարը, որը խայտառակվեց ամբողջ դպրոցի առջև, վերածվել է ժայռի նման գաղտնի գործակալի և հիշել իր նախկին ընկերոջը։ Քելվինը զբաղվում է հաշվապահությամբ և կարոտում իր հայտնիության օրերը։ Բոբը վերադարձնում է նրան կյանք՝ հետապնդումներ, փոխհրաձգություններ, հատուկ հանձնարարություններ։ Ընկերները մեկնում են աշխարհը փրկելու։

## Դերերում

## Նկարահանումներ
Ֆիլմի նկարահանումները տեղի են ունեցել 2015 թվականի ապրիլի վերջից Մասաչուսեթսի տարբեր մասերում՝ ներառյալ Բոստոնում, Բելինգթոնում, Լիննում, Միդլթոնում և Քունիսիում։

## Քննադատություն
Կինոքննադատների կողմից ֆիլմն արժանացել է տարբեր, բայց հիմնականում դրական գնահատականների։ «Rotten Tomatoes» կայքում ֆիլմն ունի 70% վարկանիշ, որը հիմնված է 10-ից միջինում 5․7 միավորով 158 գրախոսության վրա։ «Metacritic» կայքում ֆիլմն ունի 100-ից 52 միավոր՝ քննադատների 35 գրախոսության հիման վրա, որը համապատասխանում է «խառը կամ միջին գնահատականներ» կարգավիճակին։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 ֆիլմեր
Կատեգորիա:Universal Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Կատեգորիա:Ֆիլմեր, որոնց գործողությունները տեղի են ունենում Մերիլենդում
Կատեգորիա:Ֆիլմեր, որոնց գործողությունները տեղի են ունենում 2016 թվականին
Կատեգորիա:Ֆիլմեր, որոնց գործողությունները տեղի են ունենում 1996 թվականին
Կատեգորիա:Ֆիլմեր ընկերության մասին
Կատեգորիա:Dune Entertainment ֆիլմեր
Կատեգորիա:Ֆիլմեր ԿՀՎ-ի մասին
Կատեգորիա:Ֆիլմեր բուլինգի մասին
Համազասպուհի Մամիկոնյան

**Համազասպուհի Մամիկոնյան** (), հայ իշխանուհի, Ռշտունիքի տիկին, Մամիկոնյան տանուտեր-իշխան Համազասպ Մամիկոնյանի դուստրը, տանուտեր-իշխան Վարդան Մամիկոնյանի, Հայոց սպարապետ Վասակ Մամիկոնյանի, տանուտեր-իշխան Վահան Մամիկոնյանի և սեպուհներ Համազասպյանի ու Արտաշես Մամիկոնյանի քույրը, Ռշտունիքի իշխան Գարեգին Ռշտունու կինը։ Սերվում է Մամիկոնյանների տոհմից։ 369 թվականին, հավատքը չուրանալու պատճառով՝ Մերուժան Արծրունին կախել է նրան Վանի բերդից։

## Ծանոթագրություններ

Կատեգորիա:Մամիկոնյաններ
Կատեգորիա:Հայ իշխանուհիներ
Կատեգորիա:4-րդ դարի հայեր
Տեֆե ազգային անտառ

**Տեֆե ազգային անտառ** (), ազգային անտառ Ամազոնաս նահանգում, Բրազիլիա։ Այն պաշտպանում է Ամազոն խոնավ անտառի համեմատաբար լավ պահպանված տարածքը, որը գտնվում է Տեֆե քաղաքից դեպի հարավ՝ Սոլիմոյնս գետի վրա։ Բնակիչները, որոնք ապրում էին գետերի երկայնքով տեղակայված առանձին փոքր համայնքներում, զբաղվում են կայուն գյուղատնտեսությամբ, ձկնորսությամբ և անտառային արտադրանքի արդյունահանմամբ։

## Տեղագրություն
Տեֆե ազգային անտառը բաժանված է Տեֆե (46.27%), Ժուրուա (11.89%), Կարաուարի (4.96%) և Ալվարայնս (36.88%) մունիցիպալիտետների միջև՝ Ամազոնաս նահանգում։ Ընդգրկում է 865126.62 հա տարածք։

Անտառը արևելքից սահմանակից է Տեֆե գետին, հյուսիսից՝ Բաուանային, որը Տեֆեի վտակն է, արևմուտքից՝ Անդիրային, որը Ժուրուայի վտակն է, և հարավից՝ Կուրումիտա դե Բայշուին, որը ևս Տեֆե գետի վտակն է։ Կուրումիտա դե Բայշուն հոսում է արգելոցի տարածքով՝ հարավարևմուտքից դեպի հյուսիս-արևելք ուղղությամբ։ Բայշու Ժուրուա արդյունահանող արգելոցը կցվել է անտառի ծայրամասային՝ հյուսիսարևմտյան հատվածին։

## Պատմություն
Տեֆե ազգային անտառը ստեղծվել է 1989 թվականի ապրիլի 10-ի 97.629 դաշնային հրամանագրով՝ 1020000 հա գնահատված տարածքով։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է՝ աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Անտառը կառավարվում է Չիկո Մենդեսի Կենսաբազմազանության պահպանության ինստիտուտի կողմից։

Այն դարձել է Կենտրոնական Ամազոնյան էկոլոգիական միջանցքի մի մասը, որը ստեղծվել է 2002 թվականին։ Խորհրդատվական խորհուրդը ստեղծվել է 2011 թվականի փետրվարի 24-ին։ Նպաստընկալ ընտանիքների պրոֆիլը հաստատվել է 2015 թվականի հոկտեմբերի 7-ին, իսկ կառավարման պլանը՝ 2016 թվականի փետրվարի 23-ին։

## Բնակչություն
2003 թվականի դրությամբ անտառահատման ցածր մակարդակ է գրանցվել, հիմնականում ՝ քաղաքային կենտրոններից անտառի մեկուսացման պատճառով։ Ըստ 2006 թվականի տվյալների՝ անտառում կար 359 ընտանիք, որոնք ընդհանուր առմամբ ապրում էին երեք գլխավոր գետերի երկայնքով տեղակայված 30 համայնքներում, և նրանց ընդհանուր թիվը կազմում էր 2154 մարդ։ Տեֆեի երկայնքով տեղակայված 11 համայնքներում կար 124 ընտանիք, Բաուանայի երկայնքով ձգվող 8 համայնքներում 74 ընտանիք, իսկ Կուրումիտա դե Բայշուի 11 համայնքներում ապրում էր 171 ընտանիք։ Բնակիչները մեծ մասամբ զբաղվում են հողագործությամբ, հատկապես՝ մանիհոտի փոքր դաշտերի մշակությամբ, որից էլ ալյուր են պատրաստում։ Ավելցուկը վաճառվում է Տեֆե քաղաքում՝ անմիջապես կամ միջնորդների միջոցով։ Այլ զբաղմունքներից են՝ արհեստավարժ ձկնորսությունը և ընկույզի, ասայի, կոպախեժի ու փայտի արդյունահանումը։

## Ծանոթագրություններ

## Աղբյուրներ
*
*
*
*
*

Կատեգորիա:1989 հիմնադրումներ Բրազիլիայում
Կատեգորիա:1989 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Ռաֆայել Գզողյան

**Ռաֆայել Հովհաննեսի Գզողյան** հայտնի էր որպես՝ **Ֆելիքս Գզողյան** (), ռազմական գործիչ, Շուշիի ազատագրման գործողության շտաբի պետ։ Հայաստանի զինված ուժերի գեներալ-մայոր (2002)։

1963 թվականին ավարտել է Տաշքենդի տանկային բարձրագույն ուսումնարանը։ 1963-1992 թվականին ծառայել է ԽՍՀՄ ԶՈՒ Անդրկովկասյան ռազմական օկրուգում, տարբեր զորամասերում՝ որպես տանկային դասակի, վաշտի, գումարտակի, զորամասի հրամանատար, ուսումնական կենտրոնի պետ։ 1988 թվականին զորացրվել է խորհրդային բանակից և փոխգնդապետի կոչումով տեղափոխվել Հայաստան։ Մտել է «Երկրապահ» կամավորական ջոկատ և մեկնել սահմանամերձ գոտի՝ որպես Իջևանի երկրապահների շտաբի պետ։ 1990 թվականին նշանակվել է Երևանում կազմավորված Հատուկ գնդի հրամանատարի տեղակալ՝ շտաբի պետ։ 1992 թվականի սեպտեմբերին նշանակվել է ԼՂՀ ինքնապաշտպանական ուժերի շտաբի պետ։ 1992 թվականից ծառայել է Հայաստանի զինված ուժերում՝ ԻՊՏ զորամիավորումների հրամանատար, գլխավոր շտաբի պետի տեղակալ  2000 թվականից։

1991-1994 թվականներին մասնակցել է Հայաստանի հյուսիսարևելյան և ԼՂՀ Շահումյանի (Բուզլուխ, էյքեջ, Մանաշիդ), Գետաշենի ենթաշրջանի, Մարտակերտի, Մարտունիի շրջանների ինքնապաշտպանական և ազատագրական մարտերին։

Պարգևատրվել է ԼՂՀ «Մարտական խաչ 1-ին և 2-րդ աստիճանի շքանշաններով։

Մահացել է 2019 թվականի հուլիսի 10-ին Երևանում։

## Ծանոթագրություններ

Կատեգորիա:Արցախյան պատերազմի մասնակիցներ հայկական կողմից
Կատեգորիա:ՀՀ զինված ուժերի գեներալ-մայորներ
Ոսկե ամրոց

**Ոսկե ամրոց**  (, )`  միջնադարյան ամրոց Վրաստանի հարավային Սամցխե-Ջավախքի մարզի Ադիգենի շրջանի  Շոկա գյուղի հյուսիսում։ Գտնվում է պատմական Քվաբլիանի հովտում`  անմատչելի, ժայռոտ լեռան վրա։

Ամրոցն ակնառու կերպով աչքի է ընկել 16-րդ դարում վրաց-օսմանյան բախումների ժամանակ և հայտնի է եղել նաև Altunkal'a թուրքական անվամբ։

2007 թվականին այն գրանցվել է  Վրաստանի ազգային նշանակության մշակութային հուշարձանների ցանկում։

## Ճարտարապետություն
*Ոսկե ամրոցը*  միջնադարյան ամենամեծ ամրոցներից մեկն է Վրաստանում։ Նրա հաստ պարիսպները կառուցված են խոշոր, կոպտատաշ  քարերով և վեր են խոյանում 10 մետր։ Միջնաբերդի գագաթնային մասերը ժայռոտ լեռան մի գագաթ է, իսկ դրա բերդապատնեշն ամրացված է խոշոր աշտարակներով` ուղղաձիգ իջնելով  թե' հարավային, և թե' հյուսիսային լանջերով։ Աշտարակի հատակագիծը բարդ է, մի շարք հարթ չափերով իրար հաջորդող անհամաչափ ժայռոտ մակերես և արհեստական պատեր, որոնք միանում են  ժայռապատ պատին։

## Պատմություն
*Ոսկե ամրոցը*  կառուցվել է 13-րդ դարի վերջին կամ 14-րդ դարի սկզբներին,  եղել է Սամցխեի իշխանության Ջաքելիի դինաստիայի սեփականության գլխավոր ամրոցներից մեկը։ Քվաբլիանի հովտում իր գերիշխող դիրքի շնորհիվ ամրոցը մեծ դերակատարություն է ունեցել 1578 թվականի  Սամցխեի՝ օսմանյան բանակի դեմ պաշտպանության ընթացքում,  Լալա Մուստաֆա Պաշայի կովկասյան արշավի ժամանակ։ Այդտեղ Դեդիսիմեդին արքայադուստրն օսմանյան հրամանատարի հետ խաղաղ պայմանագիր է կնքել, իսկ այնուհետև վայրը օսմանյան նվաճումից հետո ստացել է իր թուրքական անվանումը (Ալթունկալա) և ծառայել է որպես շրջանի կենտրոն։

## Ծանոթագրություններ

Կատեգորիա:Սամցխե-Ջավախքի մարզի շենքեր և կառույցներ
Բաբումյան

**Բաբումյան**, հայկական ազգանուն։

## Ազգանունը կրողներ
* Անդրանիկ Բաբումյան (20-րդ դար), թղթակից։
* Պատրիկ Բաբումյան (1979), ծանրորդ, բոդիբիլդեր։
* Սարո Բաբումյան, թղթակից։
* Սոս Բաբումյան (1962), նկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Բաբուրյան

**Բաբուրյան**, հայկական ազգանուն։

## Ազգանունը կրողներ
* Արմեն Էդուարդի Բաբուրյան (ծնվ․ 1962), գեներալ-մայոր։
* Գևորգ Ավետիքի Բաբուրյան (19-րդ դար-1937), լրագրող։
* Գ. Բաբուրյան (20-րդ դար), թղթակից։
* Իվետա Բաբուրյան (?), թատրոնի ու կինոյի դերասանուհի։
* Կարեն Զարմայրի Բաբուրյան (1954-2011), իրավաբան, քաղաքական, պետական գործիչ։
* Հայրապետ Ավետիքի Բաբուրյան (19-րդ դար-1906), գրաշար, թղթակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Խորիշահ Մամիկոնյան

**Խորիշահ Մամիկոնյան** (), հայ իշխանուհի, Արագածոտնի տիկին, Համազասպյան-Մամիկոնյան իշխան Մարզպանի և իշխանուհի Մամքանի դուստրը, Ասլանբեգի և Գրիգորի քույրը, Զաքարյան իշխանապետության իշխանաց-իշխան և Արարատյան կողմնակալության հրամանատար Քուրդ Ա Վաչուտյանի կինը։ Սերվում է Համազասպյան-Մամիկոնյանների իշխանական տոհմից։

## Ծանոթագրություններ

Կատեգորիա:Համազասպյան-Մամիկոնյաններ
Կատեգորիա:Մամիկոնյաններ
Կատեգորիա:Հայ իշխանուհիներ
Բաբլոյան

**Բաբլոյան**, հայկական ազգանուն։

## Ազգանունը կրողներ
* Առաքել Բաբլոյան (1883-1969), թղթակից։
* Արա Սայենի Բաբլոյան (1947), մանկական վիրաբույժ-ուրոլոգ, պետական գործիչ։
* Արամայիս Հարությունի Բաբլոյան (1933), մեխանիկոս։
* Արման Արայի Բաբլոյան (1979), ՀՀ պետական և առողջապահության ոլորտի գործիչ։
* Մանվել Ավետիքի Բաբլոյան (1910-1991), բանասեր, մատենագետ։
* Մանուկ Գրիգորի Բաբլոյան (1900-197?), մշակութային գործիչ։
* Ռոբերտ Զավենի Բաբլոյան (1935), բանաստեղծ, արձակագիր, հրապարակախոս, գծանկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Թամարա Ադրիան

**Թամարա Ադրիան** (, ), վենեսուելացի քաղաքական գործիչ։ 2015 թվականին Վենեսուելայի խորհրդարանական ընտրություններում նրան ընտրել են Վենեսուելայի Ազգային ասամբլեայի անդամ։ Նա առաջին տրանսգենդեր կինն է, որը դարձել է Վենեսուելայի Ազգային ժողովի պատգամավոր և Արևմտյան կիսագնդում ազգային օրենսդիր ժողովի երկրորդ տրանսգենդեր անդամ։ Որոշ լրատվամիջոցներ ավելի վաղ նրան վերագրել են օրենսդիր ժողովի առաջին տրանսգենդեր անդամի կարգավիճակը Հյուսիսային և Հարավային Ամերիկայում, սակայն ավելի ուշ դա ճշտվել էր 2014 թվականին Միշել Բերտորա Սուարեսի՝ Ուրուգվայի Սենատում ընտրվելու կապակցությամբ։

Նա «Ժողովրդական կամք» կուսակցության անդամ է, որը Նիկոլաս Մադուրոյի կառավարության դեմ հանդես եկող կուսակցություններից մեկն է։ Նա երդմնակալության արարողությունը Վենեսուելայի Ազգային ասամբլեայում տեղի է ունեցել 2015 թվականի հունվարի 14-ին։ Իր պաշտոնավարման ընթացքում Ադրիանը մտադիր է նպաստել անձի, նույնասեռ ամուսնությունների և մարդու իրավունքների մասին պետական գրանցամատյանների պատշաճ հասանելիությանը։

Նախքան Վենեսուելայիօրենսդիր ժողովում ընտրվելը, Ադրիանը աշխատել է որպես իրավաբան և ԼԳԲՏ ակտիվիստ, այդ թվում՝ ԼԳՄԱ խորհրդում և հոմոֆոբիայի դեմ պայքարի միջազգային օրվա կազմակերպչական կոմիտեում։ Նա ստիպված է եղել գրանցել իր թեկնածությունը տղամարդու անվան տակ, քանի որ վենեսուելական օրենքը ներկայումս թույլ չի տալիս տրանսգենդեր անձանց իրավաբանորեն փոխել իրենց անունը։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:ԼԳԲՏ իրավունքների ակտիվիստներ
Կատեգորիա:ԼԳԲՏ քաղաքական գործիչներ
Կատեգորիա:Վենեսուելայի քաղաքական գործիչներ
Տայ Սիմպկինս

**Տայ Սիմպկինս** (, ), ամերիկացի դերասան։

## Կենսագրություն
Սիմպկինսը ծնվել է ԱՄՆ Նյու Յորք քաղաքում։ Նրա ծնողները Մոնիկա և Ստիվեն Սիմպկիսներն են։ Նա առաջին անգամ հայտնվեց հեռուստատեսությունում, երբ դեռ 3 շաբաթական էր։  Սիմպկինսը առաջին անգամ խաղացել է  «Մեկ կյանք, որպեսզի ապրես» հեռուստասերիալում, ապա 4 տարի խաղացել է Ջուդա Կուպեր Բաուերայի դերը՝ «Ուղեցուցային լույս» սերիալում։ Նա խաղացել է «Օրենք և կարգուկանոն։ Հանցավոր մտադրություն» հեռուստասերիալում և գովազդային մի քանի հոլովակներում ու տպագիր գովազդներում։

2005 թվականին Սիմպկինսը մարմնավորել է Ստիվեն Սպիլբերգի «Աշխարհների պատերազմը» ֆիլմի գլխավոր դերերից մեկը։ Նրա հաջորդ դերը եղել է «Ամբողջ թագավորական զորքը» ֆիլմում, որտեղ խաղացել է երիտասարդ Ջուդա Լոուի դերը։ Հետո Սիմպկինսը նկարահանվում է «Ինչպես փոքրիկ երեխաները» ֆիլմում։ 2008 թվականին Սիմպկինսը նկարահանվել է «Հպարտություն և փառք» ֆիլմում,  որտեղ նկարահանվել է նաև նրա քույրը՝ դերասանուհի Ռայան Սիմպկինսը։ 2008 թվականին նա նկարահանվել է  «Գիշերային այգիներ» ֆիլմում, ինչպես նաև «Փոփոխությունների ճանապարհ» ֆիլմում, որտեղ դարձյալ նկարահանվել է իր քրոջ հետ։  2009 թվականի սեպտեմբերին ընտրվել է  խաղալու Լուկայի դերը՝ «3 օր փախչելու համար» ֆիլմում։ Բացի այդ խաղացել է նաև Դալտոն Լամբարտի դերը «Աստրալ» և «Աստրալ, 2-րդ գլուխ» ֆիլմերում։

2013 թվականին Սիմպկինսը Ռոբերտ Դաունի կրտսերի հետ նկարահանվել է  «Երկաթե մարդը 3» ֆիլմում։ «Երկաթե մարդը 3» ֆիլմում նա խաղում էր Երկաթե մարդու ընկերոջ՝ Հարլի Կիների դերը։ Առաջին անգամ երեխան նշանակալի դեր է մարմնավորել Երկաթե մարդու մասին ֆիլմերում։ Սիմպկինսը պայմանագիր է կնքել՝ խաղալու է «Marvel Studios»-ի 3 ֆիլմերում։ 2015 թվականին նա խաղացել է «Աշխարհը յուրայի դարաշրջանում» ֆիլմում։

## Ֆիլմագրություն
### Ֆիլմեր

### Սերիալներ

## Մրցանակներ և անվանակարգ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Սպիտակ թզուկը (ֆիլմ)

**Սպիտակ թզուկը** (), ամերիկյան ֆանտաստիկ դրամա ֆիլմ՝ նկարահանված 1995 թվականին։ Սցենարի հեղինակն է Բրյուս Վագները, պրոդյուսերներն են Ֆրենսիս Ֆորդ Կոպպոլան, Ռոբերտ Հալմին և Բրյուս Վագները։

## Սյուժե
Հեռու ապագայում բժշկական ինստիտուտի ուսանող Դրիսկոլ Ռեմպարտն ավարտում է Ռուստի ինտերնատուրան, որն այնպիսի մոլորակ է, որն իր առանցքի շուրջ չի պտտվում, և այդ պատճառով մոլորակի մի կիսագնդում տիրում է մշտական գիշեր, մյուս կողմում՝ ցերեկ։ Մի կեսում վիկտորիանական ոճով գաղութ է, իսկ մյուս կողմում՝ միջնադարյան թագավորություն։ Ֆիլմում նկարագրվում է Ռեմպարտի զարմանահրաշ ճանապարհորդությունը Ռուստեով։

## Դերերում
* Փոլ Ուինֆիլդ - *բժիշկ Ակադա*
* Նիլ ՄակԴոնաֆ - *Բժիշկ Դրիսկոլլ Ռեմպարտ*
* Էլի Քիթս - *արքայադուստր Արիել*
* Ջուզեպպե Էնդրյուս - *Դուգ*
* Թարա Գրեհեմ - *Քսաքսա, երիտասարդ Թվին*
* Բեվերլի Միթչել - *Քսուքսու, ծեր Թվին*
* Ռոյ Բրոքսմիթ - *Գուվներ Թվիսթ*
* Սի Սի Էյչ Փաունդեր - *Նյուրս Շաբանա*
* Մայքլ ՄաքԳրեյդի - *լեյտենանտ Սթրայկ*
* Քեթի Բոյեր - *Օրիորդ Իքս, բանտապետ*

## Մրցանակներ
1996 թվականի Ամերիկյան կինեմատոգրաֆիստների միության մրցանակի առաջադրում` «Դրվագային սերիալում կինեմատոգրաֆիայի նշանակալի ձեռքբերման համար» անվանակարգում։

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 31-րդ դարում
Կատեգորիա:Ֆիլմեր, որոնց գործողությունները տեղի են ունենում ապագայում
Վարվարին

**Վարվարին** (), քաղաք և Ռասինի շրջանի համանուն համայնքի կենտրոնակայանը։ Գտնվում է Մորավայի ձախ ափին, բարձրություն ծովի մակարդակից 144 մետր է։ 2011 թվականի մարդահամարի տվյալների համաձայն՝ քաղաքում ապրում են 2169 բնակիչ։

## Աշխարհագրություն
300px|thumb|ձախից|Մորավան Վարվարինի շրջանում
Վարվարինը տեղակայված է Կենտրոնական Սերբիայում՝ Տեմնիչ շջանում՝ Մորավա գետի վրա։

## Պատմություն
Քաղաքային շրջան Վարվարինի անունը ծագում է գյուղի անունից, որը ի հայտ է եկել ժամանակակից քաղաքի տեղում շատ ավելի վաղ, չնայած քաղաքը երկար ժամանակ հայտնի է եղել Սպիտակ Եկեղեցի (18-19 դար) անվամբ։ Վարվարինը հայտնի է դարձել Հին Սերբիայի և Հունաստանի առումինների միգրացիայի ժամանակ, որոնք եկել էին այս շրջանի զարգացման համար։ 1882 թվականի սեպտեմբերի 29-ին Միխայիլ Օբրենովիչ թագավորի հրամանով Վարվարինը ստացել է ավանի կարգավիճակ։ Վարվարին անվան ծագման մասին շատ գոյություն ունեն շատ լեգենդներ։
300px|thumb|աջից|Ուղղափառ եկեղեցի Վարվարինում Հնագիտական պեղումները վկայում են այն մասին, որ հին ժամանակներից այս շրջանում կյանքը զարգանում էր արագացրած տեմպով։ *Վարվարինի* տեղում, պեղումների ժամանակ, գտնվել են հռոմեական շրջանի 4000-ամյա հետքեր։

## Բնակչություն
Վարվարինի մեծահասակ բնակչությունը կազմում է 1761 մարդ, իսկ միջին տարիքը կազմում է 39,7 տարեկան (37,7 տղամարդկանց միջև և 41,5 կանանց միջև)։ Ընտանիքների թիվը՝ 735, իսկ ընտանիքի անդամների միջին քանակը՝ 2,99։ Բնակչության մեծամասնությունը կազմում են սերբերը։

### Ազգային կազմ
Բնակչության էթնիկ կազմը՝
* սերբեր - 2149 մարդ (97,77 %)
* չեռնոգորցիներ - 6 մարդ (0,27 %)
* մակեդոնացիներ - 6 մարդ (0,27 %)
* բուլղարներ - 6 մարդ (0,27 %)
* խորվաթներ - 4 մարդ (0,18 %)
* գերմանացիներ - 2 մարդ (0,09 %)
* հարավսլավներ - 1 մարդ (0,04 %)
* անհայտ - 20 մարդ (0,80 %)

## Մշակույթ
Առողջական սահմանափակ հնարավորություններով երեխաների համար տուն, որը կառուցվել է ամերիկյան ինժեներների հաշվին|մինի|200px
Վարվարինի մշակութային հուշարձաններից են՝
* Իշխանական ջրաղաց,
* Սուրբ Աստվածածնի եկեղեցի՝ Միլետա Օբրենովիչ իշխանի գերեզմանով,
* Յովա Կուրսուլայի հուշարձանը։
Վարվարինում որոշ ժամանակ գտնվել է Պրիշտիի գեղարվեստական համալսարանի մասնաճյուղը, որը տեղափոխվել էր մինչև 1999 թվականի Կոսովոյի պատերազմը։

Այստեղ է գտնվում Վարվարինի համայնքային գրադարանը։

## Ծանոթագրություններ

## Գրականություն
*  

## Արտաքին հղումներ
* Дирекција за урбанизам и изградњу Варварин
* Расински округ
* Званично мрежно место општине Варварин 
* Незванично мрежно место Варварина
* Извештај BBC-ја о бомбардовању моста у Варварину
* Фотографије последица бомбардовања моста у Варварину
* Мапе, аеродроми и временска ситуација локација
* Сателитска мапа
* Гугл сателитска мапа
* План насеља на мапи

Կատեգորիա:Սերբիայի քաղաքներ
Նոր Կահիրե

**Նոր Կահիրե**  (արաբ․ القاهرة الجديدة‎القاهرة الجديدة ; DMG: El Qāhera El Gedīda), մոտ 30 հազար հեկտար մակերեսով նոր քաղաք Կահիրե մուհաֆազայից հարավ-արևելք, Մաադիից 25 կիլոմետր հեռավորության վրա։ Հիմնադրվել է 2000 թվականին նախագահի N 191 հրամանով Կահիրեից ոչ հեռու՝ վերջինս բեռնաթափելու նպատակով։

Գտնվում է հին քաղաք Հելուանի տարածքում՝ Մաադիի և Գելիոպոլեմի միջև։ Նոր Կահիրեն գտնվում է ծովի մակարդակից 250-370 մետր բարձրության վրա։

Քաղաքի թույլատրելի բնակչությունը 5 միլիոն մարդ է։ Հոկտեմբերի 6-ին Նոր Կահիրեն ստեղծվել է  Կահիրեում գերբնակեցումն իջեցնելու համար։

## Պատմություն
մինի|Նոր Կահիրեի քարտեզը|աջից
2016 թվականի ապրիլի 27-ին Եգիպտոսի նախագահ Աբդուլ Ֆաթահ ալ-Սիսին Նոր Կահիրեում հանդիսավոր կերպով բացեց Ներքին գործերի նախարարության նոր շենքը։ Համալիրը զբաղեցնում է 52 հազար մետր քառակուսի տարածք։

## Աշխարհագրություն
Պետրիֆայդ Ֆորեսթ կազմակերպության երկրաբանների համար հատուկ նշանակություն ունի, որ քաղաքը գտնվում է անվտանգ տարածքի վրա։

## Եղանակ
Կահիրեի հետ համեմատած բարձր տեղակայվածությունը և քիչ բնակչությունը Նոր Կահիրեում ստեղծում են զով եղանակ։

## Տնտեսություն և կոմունալ ծառայություններ
մինի|Ապագայի համալսարանի շենքը Եգիպտոսում|աջից

Նոր Կահիրեում կառուցված  են տասնյակ գործարաններ։ Էներգետիկ մատակարարումներով զբաղվում է General Electric-ը՝ համգործակցելով Ամերիկական համալսարանի հետ։ El Sewedy Electric-ը  գտնվում է քաղաքի հինգերորդ  թաղամասում։

Նոր Կահիրեն այլ քաղաքների հետ միացված է ճյուղավորված ավտոմոբիլային ցանցով, բայց չունի մետրո։ Խմելու ջուրը հասնում է հարևան Էլ-Ուբուրից։

Կատամեա թաղամասում կա գոլֆի և թենիսի դաշտեր։

Նոր Կահիրեի մուտքի մոտ կառուցվել է Cairo Festival City զվարճանքի կենտրոնը՝ 285 հեկտար մակերեսով պարկերով, լողավազաններով, այգիներով, գրասենյակային տարածքներով, առևտրի կենտրոններով և պարող շատրվանով։

Նոր Կահիրեում անշարժ գույքի պահանջարկը շատ է։ Բնակարանի քառակուսի մետրի արժեքը հասնում է 8000 եգիպտական ֆունտ, իսկ վիլանների համար՝ 16000 եգիպտական ֆունտ։

## Պաշտամունքային շինություններ
Քաղաքում կառուցված  են մի քանի մզկիթներ և Մարիամ Աստվածածնի մի եկեղեցի, որը գտնվում է հինգերերդ թաղամասում։ Այստեղ է գտնվում նաև Սուրբ Հովհաննեսի ղպտիական վանքը։ 2016 թվականի սեպտեմբերին նախագահը թույլատրություն տվեց, որ քաղաքում կառուցվի նոր ղպտիական Ուղղափառ եկեղեցի։

## Ծանոթագրություններ
Ուժիցե

**Ուժիցե** (), քաղաք Սերբիայի արևմտյան հատվածում։ 2002 թվականի մարդահամարի տվյալների համաձայն՝ քաղաքի բնակչությունը կազմել է 102 463 մարդ։ Կլիման մայրցամաքային է։

Ուժիցե համայնքի և Զլատիբորսկի շրջանի վարչական կենտրոնը։ Տեղակայված է Դետինա գետի ափին։

## Պատմություն
### Հին դարեր
Սերբիայի այս շրջանի առաջին բնակիչները համարվում են իլլիրիացիները։ Այդ ցեղերի դամաբարանները այս շրջանում հանդիպում են ամենուրեք։ Հետագայում շրջանը մտել է Հռոմեական կայսրության կազմի մեջ՝ դառնալով Դալմաթիա գավառի մասը։

### 1990-ական թվականներ
1990-ական թվականներին քաղաքական անկայունության և պատերազմի պատճառով Ուժիցեի տնտեսությունը անկում է ապրել։

199պ թվականին քաղաքը մի քանի անգամ ռմբակոծվել է ՆԱՏՕ-ի ավիացիայի կողմից։ Ամենաշատ ավերումները եղել են 1999 թվականի մայիսի 6-ին, երբ ռմբակոծվել են բազմաթիվ փողոցներ և մայրուղիներ, օդանավակայանը, քաղաքացիական օբյեկտներ և կառավարական շենքեր։ Երկար ռմբակոծություններից հետո, Ուժիեցի հազարավոր բնակիչներ դուրս են եկել գլխավոր հրապարակ՝ բողոքելով ռմբակոծությունների, քաղաքի ավերման և խաղաղ բնակչության սպանությունների դեմ։

### Ժամանակակից քաղաք
Այժմ Ուժիցեն համարվում է երկրամասի տնտեսական զարգացման կենտրոնը։ Ավելի զարգացող ճյուղերն են գունավոր մետալուրգիան և տեքստիլ արդյունաբերությունը։

Արդյունաբերությունից զատ, Ուժիցեում զարգանում են նաև այնպիսի ճյուղեր, ինչիպիսիք են տների և քաղաքացիական շինությունների շինարարությունը, փոխադրումները, առևտուրը, գյուղատնտեսությունը, բանկային գործը, բժշկական ծառայությունները և այլն։

## Տեսարժան վայրեր
* Ուժիցեի ամրոց,
* Էլեկտրակայարան-թանգարան, որը կառուցվել է Նիկոլա Տեսլայի նախագծով,
* «Ուժիցեի զենքի և զինամթերքի գործարան» (FOMU),
* ուժիցական ծածան։

## Ազգային կազմ
Ուժիցե համայնքի բնակչությունը՝ ըստ 2002 թվականի տվյալների՝
* սերբեր - 81 375;
* չեռնոգորացիներ - 278;
* հարավսլավներ - 149;
* այլազգիներ - 20 661։

## Մշակույթ
Ուժիցեն հարուստ պատմությամբ քաղաք է։ Գլխավոր հրապարակում գտնվում են գրադարանը և թատրոնը։ Կենտրոնում են գտնվում նաև թերթերի խմբագրությունները, ռադիո և հեռուստակայանները, ինչպես նաև մի քանի այլ հրատարակչություններ։

Քաղաքում շատ են Ուժիցեի հերոսներին նվիրված արձանները և կոթողները, որոնք շատ են հատկապես քաղաքի արևելյան՝ Դովարե կոչվող հատվածում։ Ուժիցեի գիմնազիան Սերբիայի ամենահին բարձրագույն կրթական հաստատություններից է։ Գիմնազիայի մոտ են գտնվում մի քանի տարրական և միջին կրթական հաստատություններ։ Գրող Միլուտին Ուսկոկովիչն Ուժիցեից ճանաչվել է Սերբիայում առաջին մոդեռնիստական վեպի հեղինակ։

## Հայտնի բնակիչներ
* Նեմանյա Վիդիչ - անգլիական «Մանչեսթեր Յունայթեդ» ֆուտբոլային ակումբի և Սերբիայի հավաքականի նախկին ավագը,
*Ռուդոլֆ Ռետի - ամերիկացի երաժշտագետ և կոմպոզիտոր։

## Պատկերասրահ

Պատկեր:Uzice-by-pedja-supurovic-05.JPG|Քաղաքի համայնապատկեր
Պատկեր:Uzice-by-pedja-supurovic-01.JPG|Քաղաքային լիճ
Պատկեր:Uzice-by-pedja-supurovic-03.JPG|Ջետինյա գետից տեսարան դեպի քաղաքը
Պատկեր:Uzice-by-pedja-supurovic-04.JPG
Պատկեր:Uzice-by-pedja-supurovic-06.jpg|Կենտրոն
Պատկեր:Uzice-by-pedja-supurovic-07.jpg|Սուրբ Գևորգի եկեղեցի
Պատկեր:Uzice-by-pedja-supurovic-08.jpg|Ձկնորսություն Ջետինյա գետի կանյոնի վրա


## Ծանոթագրություններ

## Արտաքին հղումներ
* Ուժիցեն համացանցում՝ Նորություններ, տուրիզմ, տնտեսություն
Էդրիեն Քոուլ

**Էդրիեն Քոուլ** (), ավստրալիացի ռազմական օդաչու, եղել է Ավստրալիայի Թագավորական  ռազմաօդային ուժերի ավագ հրամանատարներից, այնուհետև  զբաղեցրել է  ավստրալիական ավիացիայի փոխնախագահի պաշտոնը։

## Կենսագրություն
Էդրիենը ծնվել է 1895 թվականին, Մելբուռնի արվարձաններից մեկում։ Առաջին համաշխարհային պատերազմի սկզբին զորակոչվել է  բանակ, այնուհետև 1916 թվականին  նրան ծառայության են ուղարկել  Ավստրալիայի օդային կորպուս, որտեղ նա ծառայել է Մերձավոր Արևելքի ռազմաօդային նավատորմի 1-ին ստորաբաժանումում (էսկադրիլիա), իսկ հետո՝ Եվրոպայի արևմտյան զորաճակատի ռազմաօդային նավատորմի 2-րդ ստորաբաժանումում։ Ճանաչվել է որպես բարձրակարգ օդաչու-ռմբարկու՝ ոչնչացնելով հակառակորդի ավելի քան տասը ինքնաթիռ, ինչի  համար պարգևատրվել է բրիտանական  «Ռազմական խաչ» շքանշանով և «Օդաչուական նշանավոր ծառայությունների համար» խաչով։ 1921 թվականին նա եղել է Ավստրալիայի թագավորական ռազմաօդային ուժերի հիմնադիրներից մեկը։

1935 թվականին Քոուլին շնորհվել է հրամանատարի կոչում, իսկ մեկ տարի անց հրամանատար է նշանակվել Սիդենեյի մոտ գտնվող Ավստրալիայի թագավորական ռազմաօդային ուժերի Ռիչմոնդի ռազմաբազայում։ Երկրորդ համաշխարհային պատերազմի ժամանակ Քոուլը դարձել է Դարվինի (քաղաք Ավստրալիայում) հյուսիսարևմտյան ռազմական շրջանի ղեկավար, իսկ հետո զբաղեցրել է մի շարք պաշտոններ Հյուսիսային Աֆրիկայում, Անգլիայում, Հյուսիսային Իռլանդիայում և Ցեյլոնում։ 1942 թվականին Դիեպ քաղաքի ճակատամարտի ժամանակ նա վիրավորվել է։ 1946 թվականին կենսաթոշակի անցնելուց հետո Քոուլը ընդգրկվել է ավիաընկերությունների տնօրենների խորհրդի կազմի մեջ։

## Ծանոթագրություններ

## Գրականություն

Կատեգորիա:Ավստրալիացի օդաչուներ
Կատեգորիա:Երկրորդ համաշխարհային պատերազմի զորավարներ
Էլմիրա Շախթախտինսկայա

**Էլմիրա Հաբիբուլլա քիզի Շախթախտինսկայա** (, ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանական ԽՍՀ ժողովրդական նկարիչ;

## Կենսագրություն
Էլմիրա Շախթախտինսկայան ծնվել է 1930 թվականի հոկտեմբերի 25-ին Բաքում։ Միջնակարգ կրթությունն է ստացել Բաքվում։ Այնուհետև ավարտել է Ազիմ Ազիմզադեի անվան Ադրբեջանի Նկարչության դպրոցը (ներկա Ադրբեջանի գեղարվեստի պետական ակադեմիա)։ 1956 թվականին ավարտել է Մոսկվայի Նկարչության Ինստիտուտը։ Մահացել է 1996 թվականի հոկտեմբերի 13-ին Մոսկվայում։ Մահացել է 1996 թվականի հոկտեմբերի 13-ին Մոսկվայում։

## Գործունեություն
Էլմիրա Շախթախտինսկայան հայտնի է որպես բնանկարների և դիմանկարների հեղինակ։ XX դարի 70-ական թվականներին ստեղծել է «Ադրբեջանը հնագույն մշակույթ» պաստառը և Ադրբեջանի գիտության, գրականության և արվեստի գործիչների (Նասր ալ-Դին Թուսի, Իմադ ադ-Դին Նասիմի, Ֆիզուլի, Աջեմի և այլն) դիմանկարային պատկերասրահ։ Նրա ստեղծագործությունները ցուցադրվել են միջազգային արվեստի ցուցահանդեսներում։ Ներառյալ Մոսկվայում, Կաունասում և այլ քաղաքներում։

Լավագույն դերակատարումներից են՝ «Չեխոսլովակիայում» (1957), «Սոցիալիստական Բաքու» (1958-1959), «Բուլղարիայում» (1963), «Կութաբներ» (1963), «Նոռուզ» (1970):

## Ծանոթագրություններ

Կատեգորիա:Ադրբեջանցի նկարչուհիներ
Կատեգորիա:20-րդ դարի նկարչուհիներ
Վարոս Խաչատրյան

**Վարոս Սարգսի Խաչատրյան** (), հայ էներգետիկ։ Տեխնիկական գիտությունների դոկտոր (1974), պրոֆեսոր (1979):

## Կենսագրություն
Վարոս Խաչատրյանը ծնվել է 1933 թվականի մայիսի 26-ին, Երևան քաղաքում։ 1955 թվականին ավարտել է Երևանի պոլիտեխնիկական ինստիտուտը։ 1978-1981 թվականներին՝ էներգետիկայի ինստիտուտի տնօրեն, 1981-2001 թվականներին՝ Հայաստանի պետական ճարտարագիտական համալսարանի էլեկտրական կայանների, ցանցերի և համակարգերի ամբիոնի վարիչ։

Աշխատանքները վերաբերում են բարդ էլեկտրական համակարգերի կայուն և լավարկային ռեժիմների մաթեմատիկական մոդելների կառուցման և իրացման մեթոդներին,  բաշխված պարամետրերով երկար էլեկտրական գծերի  կայուն և անցումային ռեժիմների հաշվարկին։
Համահեղինակ է «էլեկտրաէներգետիկական համակարգերի օպտիմալ զարգացման մաթեմատիկական մոդելները և նրանց իրացումը» (2001) ուսումնական ձեռնարկի։

## Երկեր
* Էլեկտրաէներգետիկական համակարգերի կայունացված ռեժիմների հաշվման և վերահաշվման մեթոդները, Երևան, 1997 (համահեղինակ)։
*Էլեկտրակայանների ավտոմատ կառավարման համակարգեր։ Ուս. ձեռնարկ, 1988 (համահեղինակ)։

## Ծանոթագրություններ

Կատեգորիա:Հայ էներգետիկներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀՊՃՀ շրջանավարտներ
Կարեն Կազումյան

**Կարեն Նորիկի Կազումյան** (), հայ գինեգործ, գինու և թունդ խմիչքների տեխնոլոգիայի մասնագետ։ Տեխնիկական գիտությունների դոկտոր (1996):

Նորիկ Կազումովի որդին։

## Կենսագրություն
Կարեն Կազումյանը ծնվել է 1948 թվականի հունվարի 1-ին, Կիրովաբադ (Գանձակ) քաղաքում։ 1972 թվականին ավարտել է Հայկական գյուղատնտեսական ինստիտուտը։ 1981-1995 թվականներին աշխատել է ՀԽՍՀ սննդի արդյունաբերության պետագրոարդի համակարգում, Երևանի կոնյակի գործարանում։ 1997 թվականից եղել է Մոսկվայի մարզի «Տրոիցկոե» Արտադրական միավորման գլխավոր տնօրեն։

Աշխատանքները վերաբերում են պտղա-հատապտղային գինիների և թունդ խմիչքների տեխնոլոգիայի խնդիրներին։

## Երկեր
* Հայաստանի խաղողի և պտղա-հատապտղային գինիների տեխնոլոգիա, Երևան, 1992 (համահեղինակ)։
* Պտուղների և բանջարեղենի պահածոների տեխնոլոգիա, Երևան, 1993 (համահեղինակ)։
*Технология переработки плодово-ягодного сырья и его эффективное использование в пищевой промышленности : автореферат дис. ... доктора технических наук : Е.18.06. - Ереван, 1996. - 44 c.

## Ծանոթագրություններ

Կատեգորիա:Հայ գինեգործներ
Կատեգորիա:Տեխնիկական գիտությունների դոկտորներ
Կատեգորիա:ՀԱԱՀ շրջանավարտներ
1994 թ. NBA դրաֆթ

[thumb|150px|right|[Գլեն Ռոբինսոն՝ առաջին ընտրությունը «Միլուոքի Բաքսի» կողմից]]
**[[1994]] թ. [[NBA դրաֆթներ|NBA-ի դրաֆթ]]ը** տեղի է ունեցել 1994 թվականի հունիսի 29-ին՝ ԱՄՆ Ինդիանա նահանգի վարչակենտրոն Ինդիանապոլիս քաղաքում։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքը էր հասել «Միլուոքի Բաքս» ակումբին, որն ընտրեց Գլեն Ռոբինսոնին՝ Փերդուի համալսարանից։

## Դրաֆթ
### Պատկերասրահ

Պատկեր:Jason Kidd.jpg|thumb|150px|right|Ջեյսոն Քիդ` 2-րդ ընտրությունը «Դալաս Մավերիքսի» կողմից
Պատկեր:Grant Hill 2007-12-08.jpg|thumb|150px|right|Գրանտ Հիլ` 3-րդ ընտրությունը «Դետրոյթ Փիստոնսի» կողմից, 
Պատկեր:Donyell Marshall (cropped).JPG|thumb|150px|right|Դոնյել Մարշալ 4-րդ ընտրությունը «Մինեսոտա Թիմբերվուլվզի» կողմից
Պատկեր:Juwan Howard 12-10-2006.jpg|thumb|150px|right|Ջուվան Հովարդ՝ 5-րդ ընտրությունը «Վաշինգտոն Բուլեթսի» կողմից
Պատկեր:Eddie Jones Miami Heat.jpg|thumb|150px|right|Էդդի Ջոնս՝ 10-րդ ընտրությունը «Լոս Անջելես Լեյքերսի» կողմից
Պատկեր:Jalen Rose Detroit BME Leadership Awards.jpg|thumb|150px|right|Ջեյլեն Ռոուզ՝ 13-րդ ընտրությունը «Դենվեր Նագեթսի» կողմից
Պատկեր:Ericp1.jpg|thumb|150px|right|Էրիկ Պիատկովսկի՝ 15-րդ ընտրությունը «Ինդիանա Փեյսերսի» կողմից
Պատկեր:Aaron McKie (cropped).jpg|thumb|150px|right|Աարոն Մակքի՝ 17-րդ ընտրությունը «Պորտլենդ Թրեյլ Բլեյզերսի» կողմից
Պատկեր:Monty Williams Pelicans (cropped).jpg|thumb|150px|right|Մոնթի Ուիլյամս՝ 24-րդ ընտրությունը «Նյու Յորք Նիքսի» կողմից


### Պայմանանշաններ

### Բուն դրաֆթ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Անգլախոս ժողովուրդների պատմությունը

**«Անգլիախոս ժողովուրդների պատմությունը»** (անգլ․՝ ***A History of the English-Speaking Peoples***) Բրիտանիայի, նրա նախկին գաղութների և ամբողջ աշխարհում ունեցած նրա կալվածքների մասին քառահատոր պատմագիտական աշխատություն է՝ գրված Ուինսթոն Չերչիլի կողմից, որը պատմում է Մեծ Բրիտանիա Կեսարի արշավանքից (55 թ.) մինչև Առաջին աշխարհամարտի սկսվելը (1914)։ Այն սկսվել է 1937-ին եւ վերջապես հրատարակել 1956-58 թվականները. դրանց հրատարակումը մի քանի անգամ հետաձգվել է պատերազմի եւ նրա այլ աշխատությունների վրա աշխատելու պատճառով։ Հատորները նաև հրատարակվել են միահատոր, հակիրճ տարբերակներով։

## Գրելը և հրատարակելը
Չերչիլը, ով հաջողության է հասել ատմագիտության մեջ՝ որպես մի երեխա, և որի մայրը ամերիկացի էր, ուներ ամուր հավատք, որն կոչվում էր «հատուկ փոխհարաբերություններ» Բրիտանիայի և իր Ազգերի համագործակցության (Ավստրալիա, Կանադա, Նոր Զելանդիա, Հարավային Աֆրիկա և այլն) ժողովրդի, որոնք միավորված էին Թագի ներքո, և Միացյալ Նահանգների ժողովրդի միջև, ովքեր դուրքս եկան թագի տակից և գնացին իրենց իսկ ճանապարհով։ Այսպիսով, նրա գրքում անդրադարձավ «անգլիախոս ժողովուրդների» երկու բաժիններին։

Հրատարակիչ Նյուման Ֆլոուվերի առաջարկով Չերչիլը սկսեց աշխատությունը 1930-ական թվականներին` այն ժամանակաշրջանում, որը իր պաշտոնական կենսագրիչ Մարտին Գիլբերտը «անապատի տարիներ» անվանեց, երբ նա իշխանության մեջ չէր։ Աշխատանքն ընդհատվել է 1939 թ.-ին, երբ սկսվեց Երկրորդ համաշխարհային պատերազմը, իսկ հետո, երբ Չերչիլը նշանակվեց վարչապետ։ 1945-ին ավարտված պատերազմից հետո, Չերչիլը զբաղված էր՝ գրելով իր *Երկրորդ համաշխարհային պատերազմ* (անգլ․՝ *The Second World War*) աշխատությունը եւ հետո կրկին որպես վարչապետ 1951-1955 թվականներին։ Ուստի նա չէր կարող ավարտել իր այս աշխատությունը մինչեւ 1950-ականների։ Նա իր գիրքն ավարտին հասցրեց իր ութսունամյա հասակում։

Վերջին հատորի մեկ երրորդը նվիրված էր ամերիկյան քաղաքացիական պատերազմի մանրամասնություններին։ Սոցիալական պատմությունը, գյուղատնտեսական հեղափոխությունը եւ արդյունաբերական հեղափոխությունը հազիվ էին նշմարվում գրքում։ Քաղաքական հակառակորդ Կլեմենտ Ատտտը առաջարկել է, որ աշխատանքը պետք է վերնագրվեր «Բաներ պատմության մեջ, որոնք հետաքրքրեցին ինձ»։

Չնայած այդ քննադատություններին, գրքերը եղել են բեսթսելերներ եւ գնահատվել են դրականենորեն Ատլանտյան օվկիանոսի երկու կողմերում էլ։ *[[The Daily Telegraph|Daily Telegraph-]]* ում Ջ. Հ. Պլումբը գրել է. «Այս պատմությունը կգոյատևի ոչ միայն այն բանի համար, որ այն գրել է Սըր Ուինսթոնը, այլ նաեւ իր յուրահատուկությունների պատճառով` իր պատմական ուժը, պատերազմի եւ քաղաքականության բարի դատողությունը, զինվորների եւ պետական գործիչների, եւ նույնիսկ ավելին, քանի որ այն արտացոլում է իրենց կայսրության օրվա անգլիացիների ավանդույթը եւ զգացել իրենց երկրի անցյալը»։

Չորս հատորները հետեւյալներն են.

* *Բրիտանիայի ծնունդը* (*The Birth of Britain*) 
* *Նոր աշխարհը* (*The New World*) 
* *Հեղափոխության ժամանակաշրջանը* (*he Age of Revolution*) 
* *Մեծ ժողովրդավարություններ* (*The Great Democracies*)

## Ծանոթագրություններ

Կատեգորիա:1956 ոչ գեղարվեստական գրքեր
Կատեգորիա:1957 ոչ գեղարվեստական գրքեր
Կատեգորիա:1958 գրքեր
Կատեգորիա:1958 ոչ գեղարվեստական գրքեր
Կատեգորիա:Անգլիախոս երկրներ և տարածքներ
Յաունպիլսի շրջան

**Յաունպիլսի շրջան** (), վարչա-տարածքային միավոր Լատվիայի Հանրապետության կենտրոնական մասում՝ Զեմգալե տարածաշրջանում։ Շրջանը բաղկացած է երկու վոլոստից, և վարչական կենտրոն Յաունպիլս քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 210,2 կմ²։ Սահմանակից է Բրոցենի, Կանդավայի, Տուկումայի և Դոբելեի շրջանների հետ։

## Բնակչություն
2010 թվականի հունվարի 1-ի դրությամբ շրջանի բնակչությունը կազմում էր 2743 մարդ։

2011 թվականի Լատվիայի բնակչության մարդահամարի արդյունքներով ազգային կազմն էր՝

## Տարածքային բաժանում
* Յաունպիլսի վոլոստ ()
* Վիեսատուի վոլոստ ()

## Ծանոթագրություններ

## Արտաքին հղումներ
* Շրջանի պաշտոնական կայքը 

Կատեգորիա:Լատվիայի շրջաններ